pythainlp/thaigov-v2-corpus-22032023 huggingface dataset:
วันพุธที่ 28 ธันวาคม 2565
กรมการขนส่งทางบกเปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2566 เพื่ออำนวยความสะดวกประชาชนที่เดินทางด้วยรถโดยสารสาธารณะและรับเรื่องร้องเรียน
...
กรมการขนส่งทางบกเปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2566เพื่ออำนวยความสะดวกประชาชนที่เดินทางด้วยรถโดยสารสาธารณะและรับเรื่องร้องเรียน
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม เป็นประธานในพิธีเปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2566 เพื่ออำนวยความสะดวกประชาชนที่เดินทางด้วยรถโดยสารสาธารณะและรับเรื่องร้องเรียนกรณีประชาชนไม่ได้รับความปลอดภัย ถูกเอารัดเอาเปรียบจากการใช้บริการรถโดยสารสาธารณะ ในวันที่ 28 ธันวาคม 2565 ณ สถานีขนส่งผู้โดยสารกรุงเทพ (จตุจักร)
รองอธิบดีกรมการขนส่งทางบก กล่าวว่า กรมการขนส่งทางบก (ขบ.) ได้เปิดศูนย์คุ้มครองผู้โดยสารรถสาธารณะ (ชั่วคราว) ช่วงเทศกาลปีใหม่ 2566 ภายใต้โครงการรณรงค์ป้องกันและลดอุบัติเหตุทางถนนในช่วงเทศกาลสำคัญระหว่างวันที่ 28 - 31 ธันวาคม 2565 ณ สถานีขนส่งผู้โดยสารกรุงเทพทั้ง 3 แห่ง (จตุจักร เอกมัย บรมราชชนนี) และสถานีขนส่งผู้โดยสารในส่วนภูมิภาค เพื่ออำนวยความสะดวกและดูแลประชาชนที่เดินทางด้วยรถโดยสารสาธารณะในช่วงเทศกาลปีใหม่ และให้บริการรับเรื่องร้องเรียนกรณีที่ผู้โดยสารไม่ได้รับความปลอดภัย ถูกเอารัดเอาเปรียบ และไม่ได้รับบริการที่ดี ซึ่งคาดการณ์ว่าในเทศกาลปีใหม่ในปีนี้จะมีประชาชนเดินทางกลับภูมิลำเนาหรือเดินทางท่องเที่ยวตามสถานที่ต่าง ๆ ด้วยรถโดยสารสาธารณะเป็นจำนวนมาก เนื่องจากสถานการณ์การแพร่ระบาดของโรคติดเชื้อไวรัส COVID-19 ได้คลี่คลายลง
ทั้งนี้ ขบ. จะจัดส่งเจ้าหน้าที่ร่วมอำนวยความสะดวกและจัดระเบียบการเดินรถและดูแลความปลอดภัยภายในสถานีขนส่งผู้โดยสาร ควบคู่กับการตรวจความพร้อมของรถโดยสารสาธารณะและพนักงานขับรถโดยสาร ณ สถานีขนส่งผู้โดยสารกรุงเทพทั้ง 3 แห่ง เพื่อดำเนินการตรวจอุปกรณ์ส่วนควบให้มีความมั่นคงแข็งแรงและพร้อมใช้งาน อาทิ ตัวถังรถ ที่นั่งและเข็มขัดนิรภัย ถังดับเพลิง (ต้องมีอย่างน้อย 2 ถัง) ระบบไฟฟ้าภายในรถ ยางรถ กระจกและหน้าต่าง และระบบ GPS เป็นต้น หากพบรถโดยสารสาธารณะมีสภาพไม่มั่นคงแข็งแรงส่งผลกระทบต่อความปลอดภัย สั่งเปลี่ยนรถคันใหม่ทดแทนหรือสั่ง “ห้ามใช้” รถคันดังกล่าวทันที รวมถึงตรวจความพร้อมของผู้ขับรถโดยสารสาธารณะ ได้แก่ การมีใบอนุญาตขับรถที่ถูกต้อง ตรวจสมุดประจำรถ ตรวจวัดระดับแอลกอฮอล์ในลมหายใจ ตรวจสารเสพติดในปัสสาวะ (ดำเนินการร่วมกับหน่วยงานคณะกรรมการป้องกันและปราบปรามยาเสพติด และ สำนักงานตำรวจแห่งชาติ) และกำชับให้คนขับรถโดยสารสาธารณะต้องปฏิบัติตามกฎหมายจราจรทางบก และตามกฎหมายว่าด้วยการขนส่งทางบกอย่างเคร่งครัด ประชาชนที่พบปัญหาจากการใช้บริการรถโดยสารสาธารณะสามารถแจ้งศูนย์คุ้มครองผู้โดยสารรถสาธารณะ (ชั่วคราว) ณ สถานีขนส่งผู้โดยสาร หรือช่องทางร้องเรียนต่าง ๆ ของ ขบ. ซึ่งให้บริการตลอดช่วงเทศกาลปีใหม่ 2566 ดังนี้ สายด่วน โทร. 1584 ตลอด 24 ชั่วโมง ทางเว็บไซต์ http://ins.dlt.go.th/cmpweb E-mail: [emailprotected] Facebook ชื่อ 1584 ร้องเรียนรถโดยสารสาธารณะ Line : @1584dlt แอปพลิเคชัน DLT GPS ทั้งนี้ ทุกปัญหาการร้องเรียนของประชาชน ขบ. จะเร่งตรวจสอบและแจ้งผลการดำเนินการให้ผู้ร้องเรียนทราบทาง SMS และแจ้งความคืบหน้าการดำเนินการเป็นระยะจนกว่าจะแก้ไขเรื่องร้องเรียนแล้วเสร็จ โดยมีมาตรการลงโทษผู้กระทำความผิดขั้นสูงสุดทุกกรณี กรณีกระทำความผิดซ้ำซาก ความผิดร้ายแรงและเข้าข่ายเป็นภัยสังคม จะดำเนินการพักใช้ หรือเพิกถอนใบอนุญาตทันทีเพื่อความปลอดภัยในการเดินทางของประชาชน
วันพุธที่ 28 ธันวาคม 2565
28/12/2565
​Cabinet approves guidelines on promotion of right to health for migrant workers and stateless children
​Cabinet approves guidelines on promotion of right to health for migrant workers and stateless children
December 27, 2022, Deputy Government Spokesperson Traisuree Taisaranakul disclosed that the cabinet acknowledged resolutions of the National Health Commission (NHC) on the right to health of migrant workers and stateless children.
The cabinet also assigned concerned agencies, i.e., Ministry of Interior, Ministry of Foreign Affairs, Ministry of Labor, Ministry of Public Health, Ministry of Social Development and Human Security, the Royal Thai Police, Social Security Office, Office of National Security Council, Office of National Economic and Social Development Council, National Health Security Office, and local authorities to proceed with the NHC’s resolutions.
According to the Deputy Government Spokesperson, NHC’s resolution on the right to health of migrant workers will be a guideline for the protection of right to health and fair access to healthcare services of migrant workers in Thailand. NHC views that a number of actions needs to be implemented in order to protect their right to health, i.e., integration of migrant worker management strategy in the national development plan, drafting of migrant workers’ health related law to ensure their access to health security and services as economic citizens, and development of health security scheme that covers migrant workers of all groups.
NHC’s resolution on the right to health of stateless children sets the guideline for the protection of right to health and fair access to healthcare services of stateless children in Thailand in accordance with the human rights principles and international conventions. Actions that need to be undertaken include development and improvement of birth certification/registration criteria and procedure for stateless children, law revision, public healthcare service development, and provision of basic medical privileges.
NHC is of the view that the above guidelines and actions should be promptly undertaken to ensure fair, equal, and indiscriminate access of migrant workers and stateless children to health security and basic healthcare services. This is also to prevent spread of the diseases, including the COVID-19, which would impact the nation’s health security and economy
วันพุธที่ 28 ธันวาคม 2565
ทีม พม. One Home จ.สมุทรปราการ เร่งช่วยเหลือเด็กหญิงวัย 5 ขวบ ไม่มีใบเกิด  ตายายต้องรับภาระเลี้ยงดู
ทีม พม. One Home จ.สมุทรปราการ เร่งช่วยเหลือเด็กหญิงวัย 5 ขวบ ไม่มีใบเกิด  ตายายต้องรับภาระเลี้ยงดู
เมื่อวันที่ 27 ธ.ค. 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วันนี้ ทีมเจ้าหน้าที่กระทรวง พม. One Home จังหวัดสมุทรปราการ จากสำนักงานพัฒนาสังคมและความมั่นคงของมนุษย์จังหวัดสมุทรปราการและบ้านพักเด็กและครอบครัวจังหวัดสมุทรปราการ ร่วมกับ กัน จอมพลัง ได้ลงพื้นที่เยี่ยมบ้านของเด็กหญิง อายุ 5 ขวบ ไม่มีสูติบัตร และครอบครัวประสบปัญหารายได้ไม่เพียงพอ เพื่อประเมินทางสังคมว่ามีปัญหาความเดือดร้อน ความต้องการอย่างไร และเร่งพิจารณาให้ความช่วยเหลือต่างๆ ตามภารกิจกระทรวง พม. อีกทั้งประสานความร่วมมือและวางแผนการช่วยเหลือร่วมกับหน่วยงานที่เกี่ยวข้องต่อไป
นางสาวแรมรุ้ง กล่าวต่อไปว่า เด็กหญิงดังกล่าว มีพัฒนาการสมวัย สุขภาพแข็งแรง ไม่มีโรคประจำตัว และไม่มีประวัติเรื่องกระทำความรุนแรง โดยได้รับการเลี้ยงดูจากตาและยาย ตั้งแต่อายุได้ 2 ขวบ เนื่องจากผู้เป็นพ่อต้องโทษคดียาเสพติด ซึ่งเพิ่งพ้นโทษออกมาได้ประมาณ 5 วัน และผู้เป็นแม่ได้แยกทางกัน โดยคุณยายทำงานหารายได้เป็นเสาหลักของครอบครัว ด้วยการรับจ้างทำผ้าที่บ้าน เดือนละประมาณ 1,000 บาท ส่วนคุณตาไม่ได้ทำงาน แต่ทั้งสองยังมีรายได้จากเงินของลูกสาวที่ส่งมาให้เดือนละ 1,000 -1,500 บาท และเบี้ยผู้สูงอายุรายเดือน อย่างไรก็ตาม รายได้ดังกล่าวไม่เพียงพอกับค่าใช้จ่ายในการดำรงชีวิตประจำวันของครอบครัว
นางสาวแรมรุ้ง กล่าวเพิ่มเติมว่า ในเบื้องต้น กระทรวง พม. ได้พิจารณาการช่วยเหลือเป็นเงินสงเคราะห์ครอบครัวผู้มีรายได้น้อยและผู้ไร้ที่พึ่ง เพื่อบรรเทาความเดือดร้อนเฉพาะหน้า จากนั้น จะเร่งช่วยเหลือเด็กหญิงดังกล่าวในเรื่องสถานะทางทะเบียนราษฎรและการศึกษา เนื่องจากไม่มีสูติบัตร เพื่อทำให้เด็กได้เข้ารับการศึกษาตามเกณฑ์และได้รับสิทธิสวัสดิการสังคมต่างๆ จากรัฐ ซึ่งพรุ่งนี้ (28 ธ.ค. 65) ทีมเจ้าหน้าที่กระทรวง พม. One Home จังหวัดสมุทรปราการ จะลงพื้นที่เยี่ยมครอบครัวเด็กอีกครั้ง เพื่อพูดคุยกับผู้เป็นพ่อและสอบถามข้อมูลของเด็กเพิ่มเติม ก่อนวางแผนการช่วยเหลือในระยะยาวต่อไป
วันพุธที่ 28 ธันวาคม 2565
28/12/2565
เห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ
วันพุธที่ 28 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาภาระค่าครองชีพแก่ผู้มีรายได้น้อย
โดยเห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ พร้อมอนุมัติงบกลาง 2,644 ล้านบาท
ซึ่งเป็นการเพิ่มวงเงินในการซื้อสินค้าอุปโภคบริโภคที่จำเป็น สินค้าเพื่อการศึกษา และวัตถุดิบเพื่อเกษตรกรรม
ให้แก่ผู้มีบัตรสวัสดิการแห่งรัฐคนละ 200 บาทเป็นระยะเวลา 1 เดือน คือ
ผู้มีบัตรสวัสดิการแห่งรัฐที่ได้รับวงเงิน 200 บาท/คน/เดือน จะได้รับเพิ่มอีก 200 บาท รวมเป็น 400 บาท/คน
และผู้มีบัตรสวัสดิการแห่งรัฐที่ได้รับวงเงิน 300 บาท/คน/เดือน ได้รับเพิ่มอีก 200 บาท รวมเป็น 500
บาท/คน สำหรับวงเงินในเดือน ม.ค.2566 ช่วยให้ผู้มีรายได้น้อยกว่า 13 ล้านคน
มีสภาพคล่องในการดำรงชีพเพิ่มมากขึ้นในช่วงเทศกาลปีใหม่ 2566
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 28 ธันวาคม 2565
28/12/2565
สรรพากรขยายเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ
ครม.มีมติเห็นชอบให้ขยายระยะเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ จำนวน 2 มาตรการ เพื่อช่วยให้ประเทศไทยบรรลุข้อเสนอการมีส่วนร่วมที่ประเทศกำหนด (NDCs) ในการลดก๊าซเรือนกระจกลงร้อยละ 40 ภายในปี พ.ศ. 2573
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีมีมติเห็นชอบให้ขยายระยะเวลามาตรการภาษีเพื่อสนับสนุนการแก้ไขปัญหาการเปลี่ยนแปลงสภาพภูมิอากาศ จำนวน 2 มาตรการ เพื่อช่วยให้ประเทศไทยบรรลุข้อเสนอการมีส่วนร่วมที่ประเทศกำหนด (NDCs) ในการลดก๊าซเรือนกระจกลงร้อยละ 40 ภายในปี พ.ศ. 2573 ตามข้อตกลงปารีส เป้าหมายประเทศไทยมุ่งสู่ความเป็นกลางทางคาร์บอน (Carbon Neutrality) ภายในปี พ.ศ. 2593 และเป้าหมายการปล่อยก๊าซเรือนกระจกสุทธิเป็นศูนย์ (Net Zero Emissions) ภายในปี พ.ศ. 2608”
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสำคัญของการช่วยลดภาวะโลกร้อน และการเติบโตอย่างยั่งยืนบนสังคมเศรษฐกิจสีเขียวจึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... จำนวน 2 ฉบับ เพื่อให้เป็นไปตามมาตรการภาษี ทั้ง 2 มาตรการ ดังนี้
1. มาตรการเพื่อส่งเสริมโครงการลดการปล่อยก๊าซเรือนกระจกภาคสมัครใจ ยกเว้นภาษีเงินได้นิติบุคคลให้แก่บริษัทหรือห้างหุ้นส่วนนิติบุคคลสำหรับกำไรสุทธิที่เกิดจากการขายคาร์บอนเครดิตในประเทศตามโครงการลดการปล่อยก๊าซเรือนกระจกภาคสมัครใจที่ได้ขึ้นทะเบียนกับองค์การบริหารจัดการก๊าซเรือนกระจก (องค์การมหาชน) ซึ่งจะมีผลตั้งแต่วันที่พระราชกฤษฎีกามีผลบังคับใช้จนถึงวันที่ 31 ธันวาคม 2570 เป็นระยะเวลา 3 รอบระยะเวลาบัญชีต่อเนื่องกัน
2. มาตรการภาษีเพื่อส่งเสริมการดำเนินโครงการภาคีสนับสนุนป่าชุมชนลดโลกร้อน โดยเพิ่มสิทธิประโยชน์ทางภาษีของบุคคลธรรมดาให้สามารถหักลดหย่อนเงินที่บริจาคให้แก่กรมป่าไม้ เพื่อสนับสนุนโครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อม โดยยกเว้นภาษีเงินได้บุคคลธรรมดาสำหรับเงินได้เท่าจำนวนเงินที่บริจาคแต่เมื่อรวมกับเงินบริจาคตามมาตรา 47 (7) แห่งประมวลรัษฎากรแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่น ๆ และยังคงสิทธิการยกเว้นภาษีเงินได้นิติบุคคลสำหรับเงินบริจาคของบริษัทหรือห้างหุ้นส่วนนิติบุคคลที่บริจาคให้แก่กรมป่าไม้เพื่อสนับสนุนโครงการภาคีสนับสนุนป่าชุมชนลดโลกร้อนของกระทรวงทรัพยากรธรรมชาติและสิ่งแวดล้อมไว้เช่นเดิม โดยการบริจาคทั้งบุคคลธรรมดาและนิติบุคคลจะต้องเป็นการบริจาคผ่านระบบบริจาคอิเล็กทรอนิกส์ของกรมสรรพากร (e-Donation) ตั้งแต่วันที่ 1 มกราคม 2566 ถึงวันที่ 31 ธันวาคม 2570”
อธิบดีกรมสรรพากร กล่าวเพิ่มเติมว่า “มาตรการดังกล่าวนอกจากจะช่วยลดภาวะโลกร้อนแล้ว ยังเป็นการขับเคลื่อนยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อมตามแผนแม่บทภายใต้ยุทธศาสตร์ชาติประเด็นการเติบโตอย่างยั่งยืน และแผนพัฒนาเศรษฐกิจและสังคมแห่งชาติ ฉบับที่ 13 ด้วย”หากมีข้อสงสัยสามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
วันพุธที่ 28 ธันวาคม 2565
28/12/2565
​ รองนายกฯ พล.อ. ประวิตรฯ ถกกองทุนพัฒนากีฬา เล็งความต่อเนื่องพัฒนาต้นกล้านักกีฬาสู่นักกีฬาทีมชาติ
กระตุ้นท่องเที่ยวเชิงกีฬา
วันนี้ (28 ธันวาคม 2565) เวลา 10.45 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 8 ณ ห้องประชุม คณะกรรมการโอลิมปิคแห่งประเทศไทยในพระบรมราชูปถัมภ์ ผ่านระบบ TVC โดยที่ประชุมรับทราบเรื่องสำคัญ ประกอบด้วย รายงานการสนับสนุนงบประมาณ กกท. โครงการส่งเสริมกิจกรรมกีฬาสร้างเศรษฐกิจ การจัดทำแผนแม่บทด้านการบริหารทรัพยากรบุคคลของกองทุน การพิจารณาให้ทุนการศึกษาของนักกีฬาและบุคลากรกีฬา ปีการศึกษา 2565 โครงการพัฒนากีฬามวยไทยให้มีความนิยมและมีมาตรฐานเดียว โดยร่วมกับสหพันธ์กีฬามวยไทยที่ IOC รับรอง
จากนั้น ได้ร่วมพิจารณาและให้ความเห็นชอบ แผนงานสำคัญ ประกอบด้วย การสนับสนุนระบบการพัฒนานักกีฬาสู่ความเป็นเลิศทั้งในระดับชาติ/นานาชาติ การส่งเสริมสนับสนุนกิจกรรมและเครื่องมือทางด้านวิทยาศาสตร์การกีฬา การสร้างกระแสกีฬาจากการแข่งขันกีฬา การสนับสนุนเงินรางวัลสมาคมกีฬาลอนเทนนิสแห่งประเทศไทย และรางวัลกีฬาตัวสำรองเพิ่มเติม ของสมาคมกีฬาแห่งประเทศไทย ปี 2565 รวมทั้งการสนับสนุนตามนโยบายคณะกรรมการบริหารกองทุน เช่น กิจกรรม Muaythai Soft Power กิจกรรม Sport Tourism, Sport Entertainment
พล.อ.ประวิตรฯ เน้นย้ำ ขอให้ร่วมกันพิจารณาขยายผล โครงการ Sport Hero เพื่อร่วมกันหาช้างเผือกและสร้างนักกีฬาในทุกชนิดกีฬา ตั้งแต่เด็ก ส่งต่อสู่เยาวชนให้มีความต่อเนื่องกันไป โดยขอให้ทุกสมาคมพัฒนาและใช้ประโยชน์จากวิทยาศาสตร์การกีฬามากขึ้น ทั้งนี้ขอให้ปลูกฝังและกำกับไม่ให้มีการใช้สารกระตุ้นโดยเด็ดขาด
วันพุธที่ 28 ธันวาคม 2565
ลุ่มน้ำทะเลสาบสงขลา พื้นที่พิเศษเพื่อการท่องเที่ยวอย่างยั่งยืน
วันศุกร์ที่ 30 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการอนุรักษ์ทรัพยากรธรรมชาติและพัฒนาแหล่งท่องเที่ยวทางธรรมชาติ
โดยรับทราบประกาศพื้นที่พิเศษเพื่อการท่องเที่ยวอย่างยั่งยืนลุ่มน้ำทะเลสาบสงขลา ซึ่งมีเนื้อที่รวมกว่า 3
ล้านไร่ ครอบคลุม 8 อำเภอใน จ.สงขลา 5 อำเภอใน จ.พัทลุง และ 2 อำเภอใน จ.นครศรีธรรมราช
เป็นทะเลสาบแบบลากูนขนาดใหญ่แห่งเดียวของประเทศไทยและมีเพียง 117 แห่งทั่วโลก
การประกาศเป็นพื้นที่พิเศษนี้ จะช่วยให้ลุ่มน้ำทะเลสาบสงขลา ได้รับการพัฒนาด้วยหลักวิชาการ
มีการจัดทำแผนยุทธศาสตร์บริหารการพัฒนา มีกลไกในการบริหารอย่างบูรณาการร่วมกับท้องถิ่นและชุมชน
เพื่อคงรักษาคุณค่าของทรัพยากรทางธรรมชาติและความโดดเด่นของพื้นที่
ให้เป็นพื้นที่ศักยภาพสูงเพื่อการท่องเที่ยวได้อย่างยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 28 ธันวาคม 2565
28/12/2565
ธ.ก.ส. เปิดตัวเงินฝากดอกเบี้ยทันใจรับปีใหม่ ฝากปุ๊บ รับดอกเบี้ยล่วงหน้าทันที 1.25%
ธ.ก.ส. เปิดตัวเงินฝากดอกเบี้ยทันใจ ฝากปุ๊บ รับดอกเบี้ยล่วงหน้าไปใช้จ่ายช่วงปีใหม่ทันที 1.25 % ณ วันที่ฝาก ขั้นต่ำตั้งแต่ 1 แสนบาท สูงสุดไม่เกิน 20 ล้านบาท ยกเว้นดอกเบี้ยสำหรับบุคคลธรรมดา ระยะเวลาฝาก 11 เดือน ตั้งแต่บัดนี้ถึง 31 มกราคม 2566
ธ.ก.ส. เปิดตัวเงินฝากดอกเบี้ยทันใจ ฝากปุ๊บ รับดอกเบี้ยล่วงหน้าไปใช้จ่ายช่วงปีใหม่ทันที 1.25 % ณ วันที่ฝาก ขั้นต่ำตั้งแต่ 1 แสนบาท สูงสุดไม่เกิน 20 ล้านบาท ยกเว้นดอกเบี้ยสำหรับบุคคลธรรมดา ระยะเวลาฝาก 11 เดือน สอบถามรายละเอียดเพิ่มเติมได้ที่ ธ.ก.ส. ทุกสาขา ตั้งแต่บัดนี้ถึง 31 มกราคม 2566
​
นายศรัทธา อินทรพรหม ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดตัวเงินฝากออมทรัพย์ “เงินฝากดอกเบี้ยทันใจ” รับปีใหม่ เพื่อสนับสนุนทางเลือกการออมเงินให้แก่ลูกค้าและประชาชนทั่วไปที่สามารถนำดอกเบี้ยล่วงหน้าไปใช้จ่ายได้ทันที โดยเงื่อนไขการฝาก ต้องเป็นบุคคลที่มีอายุ 7 ปีบริบูรณ์ขึ้นไปและมีถิ่นที่อยู่ในประเทศ สามารถเปิดบัญชีได้ 1 บัญชี/ราย และเป็นบัญชีเจ้าของเดียว (Single) เท่านั้น โดยรับฝากขั้นต่ำครั้งละ 100,000 บาทขึ้นไป รวมสูงสุดไม่เกิน 20 ล้านบาทต่อราย อัตราดอกเบี้ยร้อยละ 1.25 ต่อปี ระยะเวลาฝากเงิน 11 เดือน ทั้งนี้ ผู้ฝากจะได้รับดอกเบี้ยล่วงหน้าทันที ณ วันที่ฝาก และยกเว้นภาษีดอกเบี้ยเงินฝากสำหรับบุคคลธรรมดา เงินฝากครบกำหนดเป็นแบบวันชนวัน เมื่อครบกำหนดธนาคารจะดำเนินการโอนต้นเงินเข้าบัญชีเงินฝากกระแสรายวันหรือบัญชีเงินฝากออมทรัพย์คู่โอน
​
สำหรับผู้ที่สนใจสามารถเปิดบัญชี ฝากเงิน หรือเปลี่ยนแปลงข้อมูลบัญชีเงินฝากได้ที่ ธ.ก.ส. สาขาเจ้าของบัญชีเท่านั้น หรือสอบถามรายละเอียดเพิ่มเติมที่ Call Center 02 555 0555 ตั้งแต่บัดนี้ถึง 31 มกราคม 2566 (หรือธนาคารแจ้งปิดการรับฝาก)
วันพุธที่ 28 ธันวาคม 2565
ขยายผลวิธีกรณีศึกษา 7 ขั้นตอน
“รมว.ตรีนุช” สนอง “บิ๊กตู่” ขยายผลการจัดการศึกษาเพื่อการพัฒนาอย่างยั่งยืน ด้วยวิธีกรณีศึกษา 7 ขั้นตอน
นางสาวตรีนุช เทียนทอง รัฐมนตรีว่าการกระทรวงศึกษาธิการ (รมว.ศธ.) เปิดเผยเมื่อเร็ว ๆ นี้ ว่า จากการที่ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้ลงพื้นที่จังหวัดเชียงราย เปิดงานเสวนา "การปฏิวัติการทำนาสู่ความยั่งยืน" อำเภอเชียงของ เมื่อปลายเดือนพฤศจิกายนที่ผ่านมา โดย “แอนโทนี่” หรือ นายปิยชนม์ ภุมวิภาชน์ อายุ 17 ปี ได้นำเสนอเชียงรายโมเดล (เชียงรายเมืองสิ่งแวดล้อมโลก) ด้วยโมเดลการศึกษาเพื่อการพัฒนาอย่างยั่งยืน (Sustainable Development Goals: SDGs) ต่อนายกรัฐมนตรี ซึ่งแอนโทนี่ได้พรีเซ็นต์อย่างฉะฉาน และที่ผ่านมาก็มีผลงานมากมาย เช่น เมื่อเรียนอยู่ชั้นประถมศึกษาปีที่ 6 ได้นำเสนอกิจกรรมของโรงเรียน และชุมชนให้แก่คณบดีและอาจารย์คณะครุศาสตร์และศึกษาศาสตร์ของมหาวิทยาลัยชั้นนำจากงาน 5 ประเทศ ได้แก่ เวียดนาม กัมพูชา อินโดนีเซีย สปป.ลาว และไทย ซึ่งองค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (UNESCO) และองค์การรัฐมนตรีศึกษาแห่งเอเชียตะวันออกเฉียงใต้ (SEAMEO) จัดมาศึกษาดูงานเกี่ยวกับแนวปฏิบัติที่ดีของการจัดการศึกษาเพื่อการพัฒนาอย่างยั่งยืน
และในขณะที่มีอายุ 15 ปี ได้เป็นผู้ร่วมคิดค้นเทคโนโลยี เครื่องดักจับคาร์บอนไดออกไซด์ แล้วแปลงเป็นพลังงานเชื้อเพลิง เพื่อแก้ไข PM 2.5 ส่งประกวดและเสนอขอการสนับสนุนจาก “อีลอน มัสก์” นักธุรกิจและประดิษฐ์ชื่อดังระดับโลก ซึ่งเปิดการประกวดจากผู้คิดค้นทั่วโลก, เข้าร่วมงานพัฒนาชุมชนการเรียนรู้ร่วมกันระหว่างวัยสู่การอนุรักษ์ศิลปะวัฒนธรรมไทยสร้างรายได้ให้ชุมชน และ เป็นตัวแทนเยาวชนไทย(ยุวทูต) ของ SEAMEO เป็นต้น โดยแอนโทนี่ได้ขอบคุณนายกฯ ที่สนับสนุนกิจกรรมเยาวชนด้านสิ่งแวดล้อมจังหวัดเชียงราย และบอกด้วยว่าที่ตนได้พัฒนามาถึงขณะนี้ เพราะการปูพื้นฐานในระดับชั้นประถมศึกษาได้รับการจัดการเรียนรู้ด้วยวิธีกรณีศึกษา 7 ขั้นตอน จากโรงเรียนบ้านสันกอง จ.เชียงราย ซึ่งนายกฯ ชื่นชม และมอบหมายให้กระทรวงศึกษาธิการ ศึกษาวิธีการจัดการศึกษาและขยายผลไปยังโรงเรียนอื่น ๆ
“ การจัดการเรียนรู้ด้วยวิธีกรณีศึกษา 7 ขั้นตอนที่โรงเรียนบ้านสันกอง นำมาใช้พัฒนานักเรียน ดำเนินงานภายใต้ โครงการพัฒนากระบวนการเรียนรู้แบบมีส่วนร่วมสู่การพัฒนาชุมชนย่างยั่งยืน ซึ่งสนับสนุนโดยองค์กร Asia-Pacific Cultural Centre for UNESCO (ACCU) ประกอบด้วย 1. การศึกษาชุมชน 2. การศึกษาปัญหาเชิงลึก 3.การนำเสนอปัญหาต่อชุมชน 4. การศึกษาทางเลือกในการแก้ปัญหา 5. การวางแผนงาน/โครงการแก้ปัญหา 6. การลงมือปฏิบัติการแก้ปัญหาตามแผนงาน/โครงการ และ 7.ติดตามประเมินผล และ ชื่นชมความสำเร็จและแนวทางการดำเนินงานที่ต่อเนื่อง ซึ่งดิฉันจะนำมาขยายผลไปยังโรงเรียนอื่นๆตามคำแนะนำของนายก ฯ
ทั้งนี้ เส้นทางการศึกษาของน้องแอนโทนี่ น่าสนใจมาก โดยแอนโทนี่ฝึกภาษาอังกฤษด้วยตัวเอง ตั้งแต่อายุ 3 ขวบ เรียนที่โรงเรียนบ้านสันกอง จังหวัดเชียงราย ตั้งแต่ชั้นอนุบาล - ป.6 จากนั้นก็สอบได้ทุนของรัฐบาลจีน ไปเรียนที่ประเทศจีน 1 ปี ก่อนจะกลับมาเรียนต่อที่โรงเรียนนานาชาติเกนส์วิลล์เชียงราย และสอบเทียบ ม.6 GED จาก ประเทศสหรัฐอเมริกา คะแนน IELTs Over All score 6.5 ซึ่งสะท้อนให้เห็นว่าการบ่มเพาะทักษะกระบวนการเรียนรู้ คิดเป็น ทำเป็น ที่เชื่อมโยงกับบริบทของท้องถิ่นและโลก เป็นเรื่องสำคัญและจำเป็น ” รมว.ศธ.กล่าว
กลุ่มประชาสัมพันธ์ สำนักงานรัฐมนตรี ศธ. : รายงาน
วันพุธที่ 28 ธันวาคม 2565
28/12/2565
รัฐบาลห่วงใยประชาชนช่วงหยุดเทศกาลปีใหม่ 2566 เชิญชวนเข้าร่วมโครงการ “ฝากบ้านไว้กับตำรวจ 4.0” ผ่านแอปพลิเคชัน สะดวก ปลอดภัยในทรัพย์สิน
รัฐบาลห่วงใยประชาชนช่วงหยุดเทศกาลปีใหม่ 2566 เชิญชวนเข้าร่วมโครงการ “ฝากบ้านไว้กับตำรวจ 4.0” ผ่านแอปพลิเคชัน สะดวก ปลอดภัยในทรัพย์สิน
วันที่ 28 ธันวาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า รัฐบาลห่วงใยพี่น้องประชาชนช่วงวันหยุดเทศกาลปีใหม่ 2566 ตามมาตรการป้องกันและปราบปรามอาชญากรรม และอำนวยความสะดวกการเดินทางให้กับประชาชนช่วงวันหยุดยาว รัฐบาลโดยสำนักงานตำรวจแห่งชาติเตรียมกำลังตำรวจทุกพื้นที่ทั่วประเทศ ระดมออกปฏิบัติงานป้องกันปราบปรามอาชญากรรม อำนวยความสะดวกดูแลประชาชน เพื่อสร้างความมั่นใจในความปลอดภัยชีวิตและทรัพย์สิน การเดินทางให้กับพี่น้องประชาชน และป้องกันการเกิดเหตุโจรกรรมทรัพย์สินของประชาชนที่ไม่อยู่บ้านในช่วงเทศกาลที่มีวันหยุดต่อเนื่องหลายวัน
นางสาวรัชดา กล่าวว่า สำนักงานตำรวจแห่งชาติ แนะนำช่องทางเข้าร่วมโครงการ “ฝากบ้านไว้กับตำรวจ 4.0” ช่วงวันหยุดยาวเทศกาลปีใหม่ 2566 ประชาชนสามารถลงทะเบียนผ่านแอปพลิเคชัน “ฝากบ้าน 4.0 (OBS)” สำหรับขั้นตอนการลงทะเบียนผ่านแอปฝากบ้าน 4.0 (OBS) เริ่มจาก 1.โหลดแอปฝากบ้าน 4.0 (OBS) 2.ลงทะเบียนกรอกข้อมูล 2.เลือกสถานีตำรวจที่ขอรับบริการฝากบ้าน จากนั้นเลือกเมนู “ฝากบ้าน” แล้วกดเลือก “ฝากบ้านของฉัน” 3.กรอกรายละเอียดคำร้อง 4.ตรวจยืนยันการรับฝากบ้าน
นางสาวรัชดา กล่าวว่า นอกจากการดำเนินโครงการฝากบ้านผ่านแอปพลิเคชันแล้ว ประชาชนที่สามารถเข้าร่วมโครงการด้วยการยื่นแบบฟอร์มเข้าร่วมโครงการฯ ที่สถานีตำรวจที่บ้านในเขตพื้นที่รับผิดชอบได้เช่นเดียวกัน ทั้งนี้ ขอให้ระมัดระวังอาชญากรรมที่อาจเกิดขึ้นในช่วงเทศกาลหยุดยาวปีใหม่ 2566 ขอให้ตรวจเช็คความเรียบร้อยก่อนเดินทางออกจากบ้านเพื่อความปลอดภัย ป้องกันการโจรกรรมทรัพย์สินภายในบ้าน ขอให้ทำการปิดล็อคประตู และหน้าต่างให้เรียบร้อย ไม่ควรละทิ้งเด็ก หรือผู้สูงอายุให้อยู่บ้านเพียงลำพัง หากต้องออกจากบ้านหลายวันติดต่อกัน ก็ขอเชิญชวนให้เข้าร่วมโครงการฝากบ้านไว้กับตำรวจ
“หากพบเห็นการกระทำความผิด หรือต้องการความช่วยเหลือ กรุณารีบแจ้งสถานีตำรวจใกล้บ้านท่าน หรือโทร. สายด่วน 191 ได้ตลอด 24 ชั่วโมง ทั้งนี้ อย่าหลงเชื่อกลุ่มคนร้ายที่อ้างตนเป็นเจ้าหน้าที่ เข้ามาเพื่อขอรับบริจาค หรือขอรับความช่วยเหลืออื่นๆ ทั้งมาติดต่อที่บ้าน หรือทางออนไลน์ อย่ามอบหรือโอนเงินอย่างเด็ดขาด และไม่เปิดช่องทางให้คนร้ายที่แฝงตัวมาในรูปแบบอื่นๆ เช่น ช่างไฟฟ้า ประปา เข้ามาในบริเวณบ้านพักอาศัย” นางสาวรัชดา ย้ำ
วันพุธที่ 28 ธันวาคม 2565
28/12/2565
คลังชี้แจงกรณีเอกสารปลอมที่เกี่ยวกับบริษัท JN RICH GROUP เตือนประชาชนอย่าหลงเชื่อ
ก.คลังชี้แจงกรณีที่มีเอกสารที่ถูกอ้างว่าเป็นเอกสารซึ่งออกโดย ก.คลัง พร้อมอ้างถึง ธปท.และสมาคมธนาคาร America Banking Association แห่งประเทศสหรัฐอเมริกา โดยเป็นประกาศถึงสมาชิกบริษัท JN RICH GROUP เอกสารดังกล่าวเป็นเอกสารปลอม
กระทรวงการคลังขอชี้แจงกรณีที่มีเอกสารที่ถูกอ้างว่าเป็นเอกสารซึ่งออกโดยกระทรวงการคลัง พร้อมอ้างถึงธนาคารแห่งประเทศไทยและสมาคมธนาคาร America Banking Association แห่งประเทศสหรัฐอเมริกา โดยเป็นประกาศถึง “สมาชิกบริษัท JN RICH GROUP ” เรื่องการทำธุรกรรมกับบริษัท JN RICH GROUP เอกสารดังกล่าวเป็นเอกสารปลอม ซึ่งกระทรวงการคลังไม่ได้มีส่วนเกี่ยวข้องใด ๆ กับบริษัท JN RICH GROUP นอกจากนั้น เอกสารดังกล่าวยังมีการอ้างถึงเลขหนังสือ “มท 0810.6/ว3090” ซึ่งไม่ใช่เลขหนังสือราชการของกระทรวงการคลังแต่อย่างใด
กระทรวงการคลังขอเตือนประชาชนอย่าหลงเชื่อเอกสารปลอมดังกล่าว ขณะนี้กระทรวงการคลังอยู่ระหว่างสืบหาข้อเท็จจริงและผลกระทบที่เกี่ยวข้องจากเอกสารปลอมดังกล่าว และจะพิจารณาดำเนินการทางกฎหมายแก่ผู้ที่ทำให้เกิดความเสียหายต่อกระทรวงการคลังในทุกกรณี
ทั้งนี้ ประชาชนสามารถติดตามข้อมูลข่าวสารที่ถูกต้อง และข้อเท็จจริงจากกระทรวงการคลัง ได้จากเว็บไซด์ www.mof.go.th และเพจ Facebook กระทรวงการคลัง : Ministry of Finance
กระทรวงการคลัง
โทร 02 126 5800
https://bit.ly/3hZatxJ
วันพุธที่ 28 ธันวาคม 2565
28/12/2565
โฆษกรัฐบาลเผย นายกฯ ยินดีภาครัฐและเอกชนร่วมกันเดินหน้ากระตุ้นการท่องเที่ยว ลดค่าบัตรโดยสารทุกสายการบินสำหรับเส้นทางภายในประเทศสูงสุด 20%
โฆษกรัฐบาลเผย นายกฯ ยินดีภาครัฐและเอกชนร่วมกันเดินหน้ากระตุ้นการท่องเที่ยว ลดค่าบัตรโดยสารทุกสายการบินสำหรับเส้นทางภายในประเทศสูงสุด 20%
วันที่ 28ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ยินดีที่ภายหลังจากที่รัฐบาลได้ขยายเวลาปรับลดอัตราภาษีสรรพสามิตน้ำมันดีเซลลง ในส่วนของภาคเอกชนโดยสมาคมสายการบินประเทศไทยได้ร่วมกับรัฐบาลมอบของขวัญปีใหม่ 2566 ด้วยการลดค่าบัตรโดยสารเครื่องบิน ช่วยกระตุ้นการท่องเที่ยวภายในประเทศ บรรเทาภาระค่าใช้จ่ายการเดินทางกลับภูมิลำเนาของประชาชน
โฆษกประจำสำนักนายกรัฐมนตรีกล่าวว่า จากมติคณะรัฐมนตรีเห็นชอบขยายเวลาปรับลดอัตราภาษีสรรพสามิตน้ำมันดีเซลลง เพื่อช่วยบรรเทาความเดือดร้อนให้แก่ประชาชน และบรรเทาผลกระทบของผู้ประกอบการในอุตสาหกรรมท่องเที่ยว ซึ่งการสนับสนุนจากภาครัฐในการส่งเสริมมาตรการการท่องเที่ยวนี้ นอกจากจะเป็นการช่วยลดต้นทุนสายการบินแล้ว ยังส่งเสริมอุตสาหกรรมท่องเที่ยวให้ฟื้นตัวอีกด้วย ซึ่ง 7 สายการบินของสมาคมสายการบินประเทศไทย ได้ขานรับนโยบายของรัฐบาล ร่วมกันจัดโปรโมชั่นพิเศษในช่วงเดือนมกราคม 2566 ด้วยการให้ส่วนลดค่าบัตรโดยสารทุกสายการบินสำหรับเส้นทางภายในประเทศสูงสุด 20%
โฆษกประจำสำนักนายกรัฐมนตรี กล่าวเพิ่มเติมว่า สมาชิกสมาคมสายการบินประเทศไทยประกอบด้วย สายการบินบางกอกแอร์เวย์ส สายการบินไทยแอร์เอเชีย สายการบินไทยแอร์เอเชีย เอ็กซ์ สายการบินไทยสไมล์ สายการบินนกแอร์ สายการบินไทยไลอ้อนแอร์ และสายการบินไทยเวียตเจ็ท โดยทั้ง 7 สายการบินจะทยอยจัดโปรโมชั่นบิน เพื่อกระตุ้นการเดินทาง และการใช้จ่ายภายในประเทศ
“นายกรัฐมนตรีขอบคุณความร่วมมือจากทุกภาคส่วน ที่เห็นแก่ประโยชน์ภาพรวมของประเทศ ร่วมกับรัฐบาลเดินหน้าฟื้นฟูเศรษฐกิจ กระตุ้นการท่องเที่ยวให้กลับมาฟื้นตัวอย่างเต็มที่อีกครั้ง ทั้งนี้ นโยบายต่างๆ ที่รัฐบาลดำเนินอยู่นอกเหนือจากจะลดผลกระทบ และบรรเทาความเดือดร้อนจากความท้าทายต่าง ๆ ที่ส่งผลถึงประชาชน ยังมุ่งที่จะอำนวยความสะดวกสบายให้แก่พี่น้องประชาชน รวมถึงสนับสนุนส่งเสริมกิจกรรมทางเศรษฐกิจ ฟื้นฟูตัวเลขทางเศรษฐกิจภาพรวมของประเทศ เพื่อให้ประชาชนมีรายได้ดีขึ้น คุณภาพชีวิตดีขึ้น ภายใต้ยุทธศาสตร์เดินหน้าประเทศไทยสู่ความมั่นคง ยั่งยืน” นายอนุชาฯ กล่าว
วันพุธที่ 28 ธันวาคม 2565
28/12/2565
โฆษกรัฐบาลเผย นายกฯ ยินดีไทยมีส่วนแบ่งยอดขายรถ EV ประจำไตรมาสที่ 3 ปี 2565 มากที่สุดในภูมิภาค พร้อมเดินหน้าส่งเสริมการลงทุนและสร้างระบบนิเวศรองรับตลาดรถ EV
โฆษกรัฐบาลเผย นายกฯ ยินดีไทยมีส่วนแบ่งยอดขายรถ EV ประจำไตรมาสที่ 3 ปี 2565 มากที่สุดในภูมิภาค พร้อมเดินหน้าส่งเสริมการลงทุนและสร้างระบบนิเวศรองรับตลาดรถ EV
วันที่ 28 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ประเทศไทยมีส่วนแบ่งยอดขายรถยนต์ไฟฟ้าส่วนบุคคล (EV) ประจำไตรมาสที่ 3 ปี 2565 เกือบร้อยละ 60 ซึ่งมากที่สุดในภูมิภาคเอเชียตะวันออกเฉียงใต้
โฆษกประจำสำนักนายกรัฐมนตรีกล่าวว่า ตลาดยานยนต์ไฟฟ้าในไทยมีแนวโน้มเติบโตอย่างต่อเนื่อง สะท้อนจากรายงานของบริษัทวิจัยตลาด Counterpoint ซึ่งเปิดเผยว่า ในไตรมาสที่ 3 ปี 2565 ภูมิภาคเอเชียตะวันออกเฉียงใต้มีความต้องการรถยนต์ไฟฟ้าส่วนบุคคล (EV) เพิ่มสูงขึ้นร้อยละ 35 เมื่อเทียบกับไตรมาสเดียวกันในปี 2564 และพบว่าประเทศไทยมีมูลค่าการซื้อขายรถ EV สูงที่สุดในภูมิภาค คิดเป็นส่วนแบ่งทั้งหมดประมาณร้อยละ 59.2 ตามมาด้วยอินโดนีเซียร้อยละ 25.2 และสิงคโปร์ ร้อยละ 11.8 โดยรถยนต์ไฟฟ้าประเภทแบตเตอรี่ไฟฟ้า (Battery Electric Vehicle) มีมูลค่าการซื้อขายคิดเป็นร้อยละ 61 ของทั้งหมด ในขณะที่เหลือเป็นแบบปลั๊กอินไฮบริด (Plug-in Hybrid Electric Vehicle) โดยบริษัทที่มียอดขายสูงสุดอันดับแรกคือ Wuling ตามด้วย Volvo, BMW, ORA และ Mercedes-Benz ตามลำดับ
รายงานของบริษัทวิจัยตลาด Counterpoint ยังเปิดเผยว่า ตลาดยานยนต์ไฟฟ้าในภูมิภาคเอเชียตะวันออกเฉียงใต้แม้จะยังคงมีขนาดเล็กเมื่อเทียบกับภูมิภาคอื่น โดยตลาดยานยนต์ไฟฟ้ามีส่วนแบ่งเพียงร้อยละ 2 ของรถยนต์ทั้งหมด แต่ถือได้ว่าตลาดยานยนต์ไฟฟ้าในภูมิภาคเพิ่มมากขึ้นอย่างก้าวกระโดด ปัจจัยด้านนโยบายที่สนับสนุนการผลิตรถยนต์ไฟฟ้าจากหลายประเทศในภูมิภาคทั้งไทย อินโดนีเซีย สิงคโปร์ และมาเลเซีย ทำให้บริษัทต่างๆ กำลังวางแผนที่จะจัดตั้งโรงงานผลิตรถยนต์ไฟฟ้าเพิ่มมากขึ้นทั่วทั้งภูมิภาค พร้อมคาดการณ์ว่าจะมีการซื้อขายรถยนต์ไฟฟ้าภายในปี ค.ศ. 2030 มากกว่า 3.5 ล้านคัน
“นโยบายของรัฐบาลสอดคล้องกับแนวโน้มของหลายประเทศทั่วโลก ซึ่งต่างให้ความสำคัญกับการสนับสนุนการลงทุนในภาคอุตสาหกรรมยานยนต์ที่ใช้เชื้อเพลิงที่เป็นมิตรต่อสิ่งแวดล้อม โดยนโยบาย EV [emailprotected] ที่มีเป้าหมายผลิตรถ EV ในไทยให้ได้ร้อยละ 30 ของการผลิตรถยนต์ทั้งหมดภายในปี ค.ศ. 2030 พร้อมมีมาตรการสนับสนุนด้านราคารถ EV ส่งเสริมการลงทุนเกี่ยวกับการผลิตแบตเตอรี่รถยนต์ และสถานีชาร์จไฟฟ้า เพื่อสร้างระบบนิเวศรองรับตลาดรถ EV มีส่วนช่วยผลักดันการเติบโตของตลาดรถ EV ในไทย และยังทำให้ไทยเป็นที่น่าจับตามองจากนักลงทุนในการพิจารณาใช้ไทย เพื่อเป็นฐานของห่วงโซ่การผลิตยานยนต์ไฟฟ้าและชิ้นส่วนรถยนต์” นายอนุชาฯ กล่าว
วันพุธที่ 28 ธันวาคม 2565
“ส่งสุขวิถีใหม่ สืบสานวิถีไทย ปลอดภัยสร้างสรรค์”
“ส่งสุขวิถีใหม่ สืบสานวิถีไทย ปลอดภัยสร้างสรรค์”
“ส่งสุขวิถีใหม่ สืบสานวิถีไทย ปลอดภัยสร้างสรรค์”
นายอิทธิพล คุณปลื้ม รัฐมนตรีว่าการกระทรวงวัฒนธรรม (วธ.) เชิญชวนประชาชนร่วมกิจกรรมส่งท้ายปีเก่า ต้อนรับปีใหม่ พุทธศักราช 2566 เริ่มต้นพุทธศักราชใหม่ด้วยกิจกรรม "สวดมนต์ข้ามปี" เพื่อเสริมสิริมงคลทั้งต่อตนเอง ครอบครัว และประเทศ ต่อด้วยกิจกรรม "เที่ยวท่องวัฒนธรรมไทย" ด้วยการเยี่ยมชมแหล่งเรียนรู้ทางศิลปวัฒนธรรม อาทิ พิพิธัภัณฑสถานแห่งชาติ อุทยานประวัติศาสตร์ ซึ่งจะเปิดให้เข้าชมฟรี และกิจกรรม "ส่งสุขทั่วโลก" ด้วยการร่วมส่งความสุขให้กันผ่าน E- Card ศิลปวัฒนธรรมไทยที่สวยงาม ทรงคุณค่า
นอกจากนี้ขอเชิญชวนทุกท่านร่วมกิจกรรม "ช่วยชุมชน ช่วยชาติ" ร่วมใจกันอุดหนุนผลิตภัณฑ์วัฒนธรรมไทย (Cultural Product of Thailand : CPOT) ของชุมชนคุณธรรมกว่า 300 แห่งทั่วประเทศ ซึ่งล้วนเป็นผลิตภัณฑ์ที่ผลิตจากวัสดุดิบจากธรรมชาติ เป็นมิตรต่อสิ่งแวดล้อม ในปีนี้มีผลิตภัณฑ์ที่เป็นไฮไลท์ คือ ผลิตภัณฑ์บำรุงผิวข้าวหอมสุพรรณบุรี จากชุมชนเครือข่ายวัฒนธรรมดอนเจดีย์ จ.สุพรรณบุรี โดยชุมชนได้นำข้าวหอมสุพรรณ (กข 43) มาผสานกับสารสกัดจากรังไหมต่อยอดเป็น เซรั่ม ครีมบำรุงผิว และสบู่ มีคุณค่าจากสารสกัดจากธรรมชาติ ในระดับพรีเมี่ยม นอกจากนี้ยังผลิตภัณฑ์ CPOT อื่นๆ ที่เหมาะสำหรับมอบเป็นของขวัญอีกมากมาย สามารถเข้าไปชมผลิตภัณฑ์และชุดของขวัญ CPOT พร้อมสั่งซื้อได้ที่ Facebook : CPOT
วันพุธที่ 28 ธันวาคม 2565
28/12/2565
​รองนายกฯ พลเอก ประวิตรฯ หารือเอกอัครราชทูตกัมพูชาฯ พร้อมส่งเสริมความมั่นคงชายแดน
แก้ไขปัญหาแก๊ง call center
วันนี้ (วันพุธที่ 28 ธันวาคม 2565) เวลา 09.00 น. ณ ห้องสีเหลือง ตึกสันติไมตรี ทำเนียบรัฐบาล นายอูก ซอร์พวน (Mr. Ouk Sorphorn) เอกอัครราชทูตราชอาณาจักรกัมพูชาประจำประเทศไทย เข้าเยี่ยมคารวะ พลเอก ประวิตร วงษ์สุวรรณ รองนายกรัฐมนตรี ในโอกาสพ้นจากหน้าที่ โดยสรุปสาระสำคัญ ดังนี้
รองนายกรัฐมนตรีกล่าวขอบคุณเอกอัครราชทูตกัมพูชาฯ ที่ส่งเสริมความสัมพันธ์ระหว่างไทยกับกัมพูชาได้เป็นอย่างดียิ่งตลอดระยะเวลา 4 ปีของการดำรงตำแหน่ง ซึ่งทั้งสองประเทศต่างมีความสัมพันธ์ที่ใกล้ชิด มีการหารือกันต่อเนื่องในทุกระดับ โดยเฉพาะด้านหน่วยงานในพื้นที่ชายแดน พร้อมยินดีต่อความสำเร็จในการปฏิบัติหน้าที่ประธานจัดการประชุมสุดยอดอาเซียนของกัมพูชาที่ผ่านมา รวมทั้งยินดีที่ได้พบหารือกับสมเด็จพิชัยเสนาเตีย บันห์ ในการประชุม ADMM อย่างไม่เป็นทางการ ครั้งที่ 9 ที่เสียมราฐ และ การประชุมคณะกรรมการชายแดนทั่วไปไทย – กัมพูชา (GBC) ครั้งที่ 15 ที่กรุงเทพฯ ยืนยันว่าไทยพร้อมให้การสนับสนุนและให้ความร่วมมือกับกัมพูชาในด้านที่ทั้งสองประเทศมีศักยภาพร่วมกัน
เอกอัครราชทูตกัมพูชาฯ เป็นเกียรติอย่างยิ่งที่ได้มาปฏิบัติหน้าที่ในประเทศไทยเเละขอบคุณสำหรับการต้อนรับอย่างอบอุ่นเสมอมา โดยสมเด็จพิชัยเสนาเตีย บันห์ ได้ฝากความปรารถนาดีมายังรองนายกรัฐมนตรีด้วย ทั้งนี้ ไทยถือได้ว่าเป็นบ้านหลังที่สองของเอกอัครราชทูตกัมพูชาฯ และครอบครัวที่ต่างประทับใจกับการอยู่ในประเทศไทย ชื่นชมการบริหารจัดการสถานการณ์โควิด – 19 ของรัฐบาลไทยที่ประสบความสำเร็จและได้รับการยอมรับจากทั่วโลกและแสดงความยินดีต่อการจัดการประชุมเอเปคที่สามารถทำหน้าที่เจ้าภาพได้อย่างดีเยี่ยม พร้อมย้ำถึงการกระชับความสัมพันธ์ไทย – กัมพูชา ให้แน่นแฟ้นยิ่งขึ้น โดยแม้ว่าจะครบวาระการทำงานในประเทศไทยแล้ว จะยังคงสานต่อภารกิจต่าง ๆ และส่งเสริมความร่วมมือระหว่างสองประเทศต่อไป
โอกาสนี้ ทั้งสองฝ่ายได้หารือเกี่ยวกับประเด็นความร่วมมือที่สำคัญระหว่างกัน ดังนี้
ด้านความสัมพันธ์ทวิภาคี ทั้งสองฝ่ายเห็นพ้องให้มีการจัดการประชุมคณะกรรมาธิการเขตแดนร่วมไทย - กัมพูชา (JBC) ครั้งที่ 6 เพื่อหารือด้านเขตแดนบริเวณจุดผ่านแดนต่าง ๆ ที่ต้องการยกระดับเป็นจุดผ่านแดนถาวร ซึ่งรองนายกรัฐมนตรียินดีผลักดันให้มีการสำรวจและจัดทำหลักเขตแดนระหว่างกัน โดยเอกอัครราชทูตกัมพูชาฯ ยินดีที่จะประสานความร่วมมือเพื่อให้การดำเนินงานมีความคืบหน้าต่อเนื่อง
ด้านการแก้ไขปัญหาขบวนการหลอกหลวงทางโทรศัพท์ข้ามชาติ (แก๊ง call center) รองนายกรัฐมนตรีขอบคุณกัมพูชาที่ให้ความร่วมมือ ให้ความสำคัญกับการแก้ไขปัญหาอย่างจริงจัง ช่วยเหลือคนไทยที่ถูกชักชวนไปร่วมขบวนการดังกล่าว ซึ่งหน่วยงานไทยที่เกี่ยวข้องพร้อมร่วมมือเพื่อแก้ไขปัญหาทั้งในกรอบทวิภาคีและภูมิภาค ซึ่งเอกอัครราชทูตกัมพูชาฯ ยินดีจะนำข้อเสนอและคำชี้แนะต่าง ๆ แจ้งไปยังทางการกัมพูชาให้ทราบต่อไป
ด้านความมั่นคง ทั้งสองฝ่ายเห็นพ้องที่จะเดินหน้าทำการเก็บกู้ทุ่นระเบิดเพื่อมนุษยธรรมในพื้นที่ชายแดน โดยจะไม่นำเรื่องการสำรวจและจัดทำหลักเขตแดนมาเป็นอุปสรรค ซึ่งรองนายกรัฐมนตรีเน้นย้ำให้หน่วยงานที่เกี่ยวข้องเร่งดำเนินการตามความเห็นชอบของนายกรัฐมนตรีทั้งสองประเทศได้หารือร่วมกันแล้วที่กรุงพนมเปญ เพื่อให้เกิดผลเป็นรูปธรรมโดยเร็ว
วันพุธที่ 28 ธันวาคม 2565
28/12/2565
ครม.เห็นชอบร่างกฎกระทรวงกำหนดค่าตอบแทนพยานคำสั่งทางปกครอง สูงสุดวันละ 2,000 บาท
คณะรัฐมนตรีเห็นชอบร่างกฎกระทรวงกำหนดค่าตอบแทนพยานคำสั่งทางปกครอง สูงสุดวันละ 2,000 บาท
วันนี้ (28 ธ.ค.65) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 27 ธันวาคม 2565 ว่า ครม.อนุมัติหลักการร่างกฎกระทรวงกำหนดค่าป่วยการพยานหรือพยานผู้เชี่ยวชาญ พ.ศ. .... ตามที่สำนักงานคณะกรรมการกฤษฎีกาเสนอ ร่างกฎกระทรวงฉบับนี้ ยกร่างขึ้นตามมาตรา 29 วรรคสาม แห่งพระราชบัญญัติวิธีปฏิบัติราชการทางปกครอง พ.ศ.2539 ที่กำหนดให้พยานหรือพยานผู้เชี่ยวชาญซึ่งเจ้าหน้าที่เรียกมาให้ถ้อยคำหรือทำความเห็น มีสิทธิได้รับค่าป่วยการตามหลักเกณฑ์และวิธีการที่กำหนดในกฎกระทรวง
สาระสำคัญของร่างกฎกระทรวงนี้ ได้กำหนดบทนิยาม "คำป่วยการ" คือ เงินที่จ่ายเป็นค่าตอบแทนให้แก่พยานหรือพยานผู้เชี่ยวชาญซึ่งเจ้าหน้าที่ของหน่วยงานของรัฐ เรียกมาให้ถ้อยคำหรือทำความเห็น โดยมีหลักเกณฑ์กำหนดเกี่ยวกับพยานและพยานผู้เชี่ยวชาญ แบ่งเป็น 1.กรณีเป็นพยาน ต้องเป็นพยานที่เจ้าหน้าที่เรียกมาให้ถ้อยคำ และพยานนั้นจำเป็นแก่การพิสูจน์ข้อเท็จจริงอันเป็นสาระสำคัญในการจัดทำคำสั่งทางปกครอง 2.กรณีเป็นพยานผู้เชี่ยวชาญ ต้องเป็นพยานผู้เชี่ยวขาญซึ่งเจ้าหน้าที่เรียกมาให้ถ้อยคำหรือทำความเห็นเฉพาะในกรณี ดังนี้ (1)หน่วยงานของรัฐที่เป็นต้นสังกัด ไม่ได้มีบุคลากรซึ่งมีความรู้ความเชี่ยวชาญในเรื่องที่จะเรียกพยานผู้เชี่ยวชาญมาให้ถ้อยคำหรือทำความเห็น (2)เรื่องที่จะพิจารณานั้นต้องการความรู้ความสามารถสูงหรือความเชี่ยวชาญทางเทคนิคเป็นการเฉพาะ (3)ความเห็นของผู้เชี่ยวชาญที่จะเรียกมาให้ถ้อยคำ เป็นสาระสำคัญในการจัดทำคำสั่งทางปกครอง ทั้งนี้ พยานหรือพยานผู้เชี่ยวชาญซึ่งเป็นเจ้าหน้าที่ของรัฐมาให้ถ้อยคำหรือความเห็นตามหน้าที่ จะไม่มีสิทธิได้รับค่าป่วยการ
นางสาวรัชดา กล่าวด้วยว่า อัตราค่าป่วยการ (ค่าตอบแทน) ตามร่างกฎกระทรวงกำหนดไว้ ดังนี้ 1.พยานได้รับค่าตอบแทนไม่เกินวันละ 1,000 บาท 2.พยานผู้เชี่ยวชาญซึ่งให้ถ้อยคำได้รับค่าตอบแทนไม่เกินวันละ 2,000 บาท 3.พยานผู้เชี่ยวชาญซึ่งทำความเห็นเป็นลายลักษณ์อักษรได้รับค่าตอบแทนไม่เกินเรื่องละ 5,000 บาท ส่วนหลักเกณฑ์และวิธีการสั่งจ่ายนั้น ให้หน่วยงานของรัฐที่เรียกพยานหรือพยานผู้เชี่ยวชาญมาให้ถ้อยคำเป็นผู้สั่งจ่ายตามความเหมาะสมในการปฏิบัติหน้าที่ หากพยานหรือพยานผู้เชี่ยวชาญมาตามนัด แต่ไม่ได้ปฏิบัติหน้าที่โดยไม่ได้เป็นความผิดของพยาน จะได้รับค่าตอบไม่เกินวันละ 500 บาท หากพยานหรือพยานผู้เชี่ยวชาญมีสิทธิได้รับค่าป่วยการตามกฎหมายอื่นแล้ว จะไม่มีสิทธิได้รับค่าตอบแทนตามกฎกระทรวงนี้
----------------
วันพุธที่ 28 ธันวาคม 2565
28/12/2565
กสร. ขอความร่วมมือนายจ้างให้ลูกจ้างหยุดงานช่วงปีใหม่นี้
กรมสวัสดิการและคุ้มครองแรงงาน (กสร.) ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกำหนดชั่วโมงทำงานลูกจ้างสำหรับงานขนส่งทางบก
กรมสวัสดิการและคุ้มครองแรงงาน (กสร.) ออกประกาศกรมสวัสดิการและคุ้มครองแรงงาน เรื่อง ขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่พร้อมกำหนดชั่วโมงทำงานลูกจ้างสำหรับงานขนส่งทางบก
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า คณะรัฐมนตรีมีมติกำหนดให้วันศุกร์ที่ 30 ธันวาคม 2565 เป็นวันหยุดราชการเพิ่มเป็นกรณีพิเศษอีก 1 วัน ในปี 2565 เพื่อให้มีวันหยุดต่อเนื่อง ในช่วงเทศกาลปีใหม่ รวม 4 วัน ตั้งแต่วันศุกร์ที่ 30 ธันวาคม 2565 ถึงวันจันทร์ที่ 2 มกราคม 2566 ซึ่งสถานประกอบกิจการส่วนใหญ่ประกาศให้เป็นวันหยุดตามประเพณี ตามพระราชบัญญัติคุ้มครองแรงงาน พ.ศ. 2541 เพื่อให้ลูกจ้างได้หยุดต่อเนื่อง เพื่อเปิดโอกาสให้พี่น้องผู้ใช้แรงงานได้เดินทางกลับไปเยี่ยมครอบครัว ณ ภูมิลำเนาของตนเอง และร่วมกิจกรรมเฉลิมฉลองงานตามประเพณีนิยมที่ปฏิบัติสืบต่อกันมา เนื่องในเทศกาลปีใหม่ นายสุชาติ ชมกลิ่น รัฐมนตรีว่าการกระทรวงแรงงาน จึงมอบหมายให้กรมสวัสดิการและคุ้มครองแรงงาน ออกประกาศขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ โดยขอความร่วมมือให้นายจ้างพิจารณาจัดให้วันเสาร์ที่ 31 ธันวาคม 2565 และวันอาทิตย์ที่ 1 มกราคม 2566 เป็นวันหยุดตามประเพณีในช่วงเทศกาลวันปีใหม่ให้แก่ลูกจ้าง หากวันหยุดดังกล่าวตรงกับวันหยุดประจำสัปดาห์ ให้เลื่อนวันหยุดตามประเพณีไปหยุดในวันทำงานถัดไป ตามมาตรา 29 แห่งพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม
อธิบดี กสร. กล่าวเพิ่มเติมว่า กรมได้ออกประกาศขอความร่วมมือสถานประกอบกิจการให้ลูกจ้างหยุดงานในช่วงเทศกาลวันปีใหม่ ลงวันที่ 7 ธันวาคม พ.ศ. 2565 เผยแพร่ให้นายจ้าง/เจ้าของสถานประกอบกิจการ และลูกจ้างทราบ ทั้งนี้ ผมก็ขอให้นายจ้างที่ต้องจัดให้ลูกจ้างซึ่งทำหน้าที่ขับขี่ยานพาหนะทำงานไม่เกินวันละ 8 ชั่วโมง หากจะทำงานล่วงเวลาต้องไม่เกินวันละ 2 ชั่วโมง โดยได้รับความยินยอมเป็นหนังสือจากลูกจ้าง และในวันทำงานถัดไป ห้ามมิให้นายจ้างให้ลูกจ้างเริ่มต้นทำงานก่อนครบระยะเวลา 10 ชั่วโมง หลังสิ้นสุดการทำงานในวันทำงานที่ล่วงมาแล้ว ทั้งนี้ ในการเดินทางกลับภูมิลำเนา ขอให้ลูกจ้างและนายจ้างใช้ความระมัดระวังในการขับขี่ยานพาหนะ ไม่ดื่มเครื่องดื่มแอลกอฮอล์ขณะเดินทาง และขอให้วางแผนการเดินทางไปและกลับเพื่อความสะดวกและปลอดภัยในช่วงเทศกาลแห่งความสุขในปีนี้
วันพุธที่ 28 ธันวาคม 2565
28/12/2565
สมาคมธนาคารไทย แจ้งสิ้นสุดมาตรการลดเงินนำส่งเข้ากองทุนฟื้นฟูฯ กลับเข้าสู่อัตรา 0.46%ต่อปี ตั้งแต่ 1 ม.ค.66 มีผลให้ธนาคารพาณิชย์ต้องทยอยปรับขึ้นดอกเบี้ยเงินกู้ 0.4% ต่อปี
ตามที่ ธปท. ออกประกาศเมื่อวันที่ 1 เม.ย.2563 เรื่องปรับลดอัตราเงินนำส่งเข้ากองทุนเพื่อการฟื้นฟูและพัฒนาระบบสถาบันการเงิน เพื่อลดต้นทุนของสถาบันการเงินให้สามารถส่งผ่านความช่วยเหลือไปยังภาคธุรกิจและภาคประชาชนเป็นการชั่วคราวสิ้นสุดวันที่ 31 ธ.ค.2565
ตามที่ธนาคารแห่งประเทศไทย (ธปท.) ได้ออกประกาศเมื่อวันที่ 1 เมษายน 2563 เรื่องการปรับลดอัตราเงินนำส่งเข้ากองทุนเพื่อการฟื้นฟูและพัฒนาระบบสถาบันการเงิน (FIDF) เพื่อลดต้นทุนของสถาบันการเงินให้สามารถส่งผ่านความช่วยเหลือไปยังภาคธุรกิจและภาคประชาชนเป็นการชั่วคราวสิ้นสุดวันที่ 31 ธันวาคม 2565 โดยการลดเงินนำส่งดังกล่าว ส่งผลให้ธนาคารพาณิชย์ได้มีการลดอัตราดอกเบี้ยเงินกู้ลอยตัว (M-rate) ลง 0.4% ไปก่อนหน้านี้
จากสถานการณ์โควิด-19 ที่คลี่คลาย ส่งผลให้เศรษฐกิจไทยมีแนวโน้มฟื้นตัวอย่างต่อเนื่องและชัดเจนขึ้น ธปท. จึงมีทิศทางปรับนโยบายการเงินเข้าสู่ภาวะปกติ (Policy Normalization) ซึ่งสอดคล้องกับที่คณะกรรมการนโยบายการเงิน (กนง.) ได้ทยอยปรับขึ้นอัตราดอกเบี้ยนโยบาย นอกจากนี้ เพื่อช่วยให้ภาระหนี้ของ FIDF ที่เกิดขึ้นในช่วงวิกฤตเศรษฐกิจปี 2540 สามารถทยอยลดลงได้ตามเป้าหมาย โดยไม่สร้างภาระต่อระบบการเงินและระบบเศรษฐกิจไทยโดยไม่จำเป็น ธปท.จึงจะมีการปรับอัตราเงินนำส่งจากสถาบันการเงินเข้ากองทุนเพื่อการฟื้นฟูและพัฒนาระบบสถาบันการเงิน (FIDF) ให้กลับเข้าสู่อัตราปกติที่ 0.46%ต่อปี จากปัจจุบันอยู่ที่ 0.23% ต่อปี มีผลตั้งแต่วันที่ 1 มกราคม 2566 เป็นต้นไป ส่งผลให้ธนาคารพาณิชย์จำเป็นต้องทยอยปรับขึ้นอัตราดอกเบี้ยเงินกู้ 0.4% ต่อปี ตามที่ได้ปรับลดไป 0.4% ในช่วงก่อนหน้า
สมาคมธนาคารไทยและธนาคารสมาชิก ตระหนักถึงผลกระทบต่อลูกค้าประชาชน และให้ความสำคัญกับการดูแลลูกค้ากลุ่มเปราะบาง ที่รายได้ยังไม่กลับมาปกติ และได้รับผลกระทบจากภาวะค่าครองชีพที่สูงขึ้น จึงพร้อมให้ความช่วยเหลือลูกค้าที่ได้รับผลกระทบ ผ่านมาตรการความช่วยเหลือของแต่ละธนาคาร ที่มุ่งเน้นการให้ความช่วยเหลือที่เหมาะสม ตรงจุด และทันการณ์ ครอบคลุมทั้งการลดภาระทางการเงิน การปรับปรุงโครงสร้างหนี้เดิม โดยคำนึงถึงศักยภาพและโอกาสในการปรับตัวของลูกค้าในอนาคต การเสริมสภาพคล่อง และการไกล่เกลี่ยหนี้ ขณะที่ยังรักษาความมั่นคงและการบริหารความเสี่ยงที่ดีของระบบสถาบันการเงินในอนาคต โดยลูกค้าที่ประสงค์จะขอรับความช่วยเหลือหรือคำปรึกษาสามารถติดต่อกับธนาคารที่ใช้บริการได้ทันที
ขณะเดียวกัน สมาคมธนาคารไทยและธนาคารสมาชิก จะเร่งผลักดันมาตรการอื่นๆ ภายใต้มาตรการสินเชื่อฟื้นฟูฯ ที่ปรับเงื่อนไขให้ธุรกิจที่ได้รับผลกระทบสามารถเข้าถึงสินเชื่อได้มากขึ้น เพื่อบรรเทาภาระของผู้ประกอบธุรกิจและประชาชนผ่านมาตรการต่างๆ ได้แก่ ลูกหนี้รายย่อย และ SMEs ที่รายได้หยุดชะงัก โครงการพักทรัพย์พักหนี้ สำหรับลูกหนี้ธุรกิจที่ต้องใช้เวลาในการฟื้นตัว ทั้งนี้จะได้มีการติดตามความคืบหน้าและประสิทธิผลของมาตรการต่างๆอย่างใกล้ชิด และพร้อมพิจารณาดำเนินการเพิ่มเติมหากมีความจำเป็นในระยะต่อไป โดยสมาคมธนาคารไทย พร้อมปฏิบัติตามนโยบายและร่วมขับเคลื่อนเศรษฐกิจให้เติบโตได้อย่างยั่งยืนในระยะยาว
วันพุธที่ 28 ธันวาคม 2565
28/12/2565
รัฐบาลติดตามการผ่อนคลายมาตรการโควิด 19 ของจีนใกล้ชิด หน่วยงานเกี่ยวข้องรุดเตรียมความพร้อม
รัฐบาลติดตามการผ่อนคลายมาตรการโควิด 19 ของจีนใกล้ชิด หน่วยงานเกี่ยวข้องรุดเตรียมความพร้อม วันนี้(28 ธ.ค.) รมว.คมนาคมลงพื้นที่ท่าอากาศยานสุวรรณภูมิประชุมหน่วยงานเกี่ยวข้องติดตามการดำเนินงานตามข้อสั่งการนายกรัฐมนตรี
วันนี้ (28 ธ.ค.65) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่ขณะนี้ทางการประเทศจีนได้มีการประกาศผ่อนคลายมาตรการควบคุมโควิด19 โดยล่าสุดคณะกรรมการสุขภาพแห่งชาติของจีน (NHC) ได้มีแถลงว่าจีนจะยกเลิกมาตรการกักตัวผู้ที่เดินทางจากต่างประเทศ โดยมีผลในช่วงเดือนม.ค. 66 เป็นต้นไป ส่วนการอนุญาตให้ชาวจีนเดินทางออกเดินทางไปท่องเที่ยวต่างประเทศจะมีการพิจารณาในระยะต่อไปตามสถานการณ์
ขณะนี้หน่วยงานที่เกี่ยวข้อง อาทิ กระทรวงการต่างประเทศ กระทรวงสาธารณสุข กระทรวงคมนาคม กระทรวงการท่องเที่ยวและกีฬา โดยการท่องเที่ยวแห่งประเทศไทย(ททท.) ติดตามข้อมูลและรายละเอียดและความคืบหน้าของมาตรการต่างๆ ที่คาดว่าจะมีการประกาศออกมาเป็นลำดับจากทางการจีนอย่างใกล้ชิด เพื่อเตรียมการในส่วนที่เกี่ยวข้องให้สามารถรองรับกับนักท่องเที่ยวได้ทันทีกรณีที่ทางการจีนประกาศเปิดประเทศและนักท่องเที่ยวชาวจีนสามารถเดินทางออกนอกประเทศได้อย่างเต็มที่
น.ส.ไตรศุลี กล่าวว่า ในวันนี้ (28 ธ.ค.) นายศักดิ์สยาม ชิดชอบ รมว.คมนาคม มีกำหนดจะเดินทางไปท่าอากาศยานสุวรรณภูมิ เพื่อตรวจเยี่ยมการเตรียมการรองรับผู้โดยสารในช่วงเทศกาลปีใหม่ 2566 ซึ่งจะมีการประชุมร่วมกับผู้บริหารหน่วยงานที่เกี่ยวข้อง อาทิ กรมท่าอากาศยาน บริษัทท่าอากาศยานไทย จำกัด(มหาชน) (ทอท.) ท่าอากาศยานทั้ง 6 แห่งของ ทอท. สำนักงานการบินพลเรือนแห่งประเทศไทย บริษัท วิทยุการบินแห่งประเทศไทย และ สำนักงานตรวจคนเข้าเมือง(สตม.) เพื่อติดตามการดำเนินการตามข้อสั่งการของพล.อ.ประยุทธ์ จันทร์โอชา นายกรัฐมนตรีและรมว.กลาโหม เกี่ยวกับการอำนวยความสะดวกให้แก่ผู้เดินทางผ่านท่าอากาศยาน ทั้งประเด็นการรอคิวตรวจหนังสือเดินทาง ความแออัดของผู้โดยสารในช่วงเวลาเร่งด่วน บริการขนส่งสาธารณะ รวมถึงการแก้ไขปัญหาการขนถ่ายกระเป๋าสัมภาระล่าช้า และในการนี้จะมีการหารือเตรียมความพร้อมกรณีสาธารณรัฐประชาชนจีนเปิดประเทศด้วย
“ทันทีทางการจีนประกาศให้เห็นทิศทางการผ่อนคลายมาตรการควบคุมโควิด19 ภาคเอกด้านการท่องเที่ยวของไทยมีความตื่นตัวอย่างมาก ส่วนสายการบิน หน่วยงานที่ดูแลด้านท่าอากาศยานและการบินก็อยู่ระหว่างการปรับประมาณการเที่ยวบินและจำนวนผู้โดยสาร ขณะที่กระทรวงการท่องเที่ยวและกีฬาได้คาดการณ์ว่านโยบายของจีนครั้งนี้จะทำให้จำนวนนักท่องเที่ยวต่างชาติปี 2566 จากเดิมที่ประมาณการไว้ 20 ล้านคน จะเพิ่มเป็น 25 ล้านคน หน่วยงานภาครัฐที่เกี่ยวข้องก็ได้ติดตามข้อมูลและเตรียมการในส่วนที่เกี่ยวข้องอย่างรอบด้านเพื่อให้พร้อมรับกับสถานการณ์ท่องเที่ยวที่จะเปลี่ยนไปจากนโยบายของจีนอย่างมีประสิทธิภาพต่อไป” น.ส.ไตรศุลี กล่าว
--------------
วันเสาร์ที่ 3 ธันวาคม 2565
ดีอีเอส เตือนระวังถูกหลอกโหลดสติกเกอร์ไลน์ จากมิจฉาชีพ
ดีอีเอส เตือนระวังถูกหลอกโหลดสติกเกอร์ไลน์ จากมิจฉาชีพ
ดีอีเอสแจ้งเตือนผู้ใช้สื่อสังคมออนไลน์ระวังการโหลดสติกเกอร์ไลน์จากมิจฉาชีพอาจโดนสวมสิทธ์จากภัยไซเบอร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าปัจจุบันมิจฉาชีพมีการชักชวนสมาชิกผู้ใช้แอปพลิเคชันสื่อสารและส่งข้อความไลน์ให้โหลดสติกเกอร์จำนวนมากอาทิสติกเกอร์ปีใหม่สติกเกอร์การ์ตูนดีอีเอสได้มีการติดตามผู้กระทำความผิดผ่านไลน์และได้รับแจ้งข้อมูลจากผู้ที่ได้รับผลกระทบจำนวนมากในฐานะผู้กำกับดูแลและรับผิดชอบความมั่นคงปลอดภัยบนอินเทอร์เน็ตให้กับประชาชนขอแนะนำผู้ใช้ไลน์ทุกท่านตรวจสอบและระวังการโหลดสติกเกอร์ที่ไม่ได้มาจากผู้ให้บริการสื่อสังคมออนไลน์โดยตรงโดยมีข้อความที่ไม่น่าไว้วางใจเช่นโหลดสติกเกอร์ฟรีหากท่านส่งข้อมูลให้กับเพื่อนครบจำนวน10คนเป็นต้น
ทั้งนี้การเชิญชวนการโหลดสติกเกอร์ดังกล่าวอาจมีการหลอกลวงให้ผู้ใช้ไลน์ใส่ชื่อและรหัสการเข้าใช้ไลน์รวมถึงข้อมูลส่วนตัวซึ่งอาจจะเป็นช่องทางให้มิจฉาชีพนำชื่อและรหัสการใช้งานของท่านไปทำธุรกรรมต่างๆหรืออาจมีการสวมสิทธิ์เป็นท่านเพื่อกระทำผิดได้
นางสาวนพวรรณกล่าวต่อว่าสติกเกอร์ที่ท่านสามารถดาวน์โหลดจากไลน์มี2รูปแบบหลักได้แก่
1. Sponsored Sticker >สติกเกอร์ฟรีที่ได้รับเมื่อเพิ่มบัญชีทางการของแบรนด์นั้นๆ
2. Mission Sticker >สติกเกอร์ฟรีที่ได้รับเมื่อร่วมกิจกรรมทางการตลาดผ่านบัญชีทางการของแบรนด์นั้นๆเช่นการร่วมตอบแบบสอบถาม
“หากท่านสงสัยว่าสติกเกอร์ที่ส่งมาให้ท่านโหลดฟรีมีความถูกต้องหรือไม่แนะนำให้ผู้ใช้งานโหลดสติกเกอร์ฟรีในแท็บFreeของSticker ShopภายในแอพพลิเคชันLINEเท่านั้น
และกรณีที่เพิ่มบัญชีทางการขอให้สังเกตไอคอนรูปโล่ที่อยู่หน้าชื่อบัญชีทางการว่าเป็นสีเขียวหรือน้ำเงินหรือไม่เนื่องจากสัญลักษณ์ดังกล่าวจะเป็นการแสดงว่าเป็นบัญชีที่ได้รับการตรวจสอบและรับรองจากไลน์
อย่างไรก็ตามผู้ที่ได้รับผลกระทบจากปัญหาการถูกหลอกลวงออนไลน์ต่างๆ สามารถแจ้งมาได้ทางสายด่วนโทร1212 ทั้งนี้ดีอีเอสได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบสื่อออนไลน์”นางสาวนพวรรณกล่าว
_________________
วันอาทิตย์ที่ 4 ธันวาคม 2565
"ทิพานัน" เผย ภาพรวมBCGไทยคืบหน้าแล้ว30% ยกกระแสรถEV-พลังงานทดแทน -อุตฯไบโอพลาสติก ขยายตัวเร็วในระยะต่อไป
"ทิพานัน" เผยภาพรวมBCGไทยคืบหน้าแล้ว30% ยกกระแสรถEV-พลังงานทดแทน -อุตฯไบโอพลาสติก ขยายตัวเร็วในระยะต่อไป อานิสสงส์เอเปคดันสินค้าBCG ไร้พรมแดน พลิกโฉมไทยสู่วิถีใหม่ เศรษฐกิจ สังคม โตยั่งยืน รักษาสิ่งแวดล้อมให้คนรุ่นถัดไป
วันนี้(4ธ.ค.65)น.ส.ทิพานันศิริชนะรองโฆษกประจำสำนักนายกรัฐมนตรีเปิดเผยว่าจากเป้าหมายของไทยที่จะลดการปล่อย'ก๊าซเรือนกระจก'ให้ได้20-25%หรือ111-139ล้านตันคาร์บอนไดออกไซด์เทียบเท่าภายในปี2573เพื่อแก้ปัญหาโลกร้อนส่งต่อสิ่งแวดล้อมที่ดีให้คนรุ่นถัดไปดังนั้นแม้การประชุมเอเปก2022จะผ่านพ้นไปแต่พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้กำชับให้ทุกภาคส่วนผลักดันเป้าหมายกรุงเทพฯคือแนวการพัฒนาเศรษฐกิจBCGไปสู่การปฏิบัติอย่างเข้มข้น
น.ส.ทิพานันกล่าวว่านายสุพัฒนพงศ์พันธุ์มีเชาว์รองนายกรัฐมนตรีและรัฐมนตรีว่าการกระทรวงพลังงานจึงขอเชิญชวนพี่น้องประชาชนร่วมตระหนักถึงความสำคัญของแนวทางBCGที่จะนำไปสู่การพัฒนาอย่างยืนโดยประยุกต์แนวทางBCGมาใช้ตั้งแต่ระดับบุคคลในชีวิตประจำวันต่อยอดไปสู่ชุมชนและอุตสาหกรรมใหญ่
รองโฆษกประจำสำนักนายกรัฐมนตรีกล่าวว่าขณะนี้ภาพรวมของการพัฒนาBCGในประเทศไทยมีความคืบหน้าไปกว่า30%แล้วในระยะต่อไป70% ที่เหลือคาดว่าจะบรรลุเป้าหมายได้อย่างรวดเร็วเนื่องจากมีการขยายผลไปอย่างกว้างขวางโดยจะเห็นได้จากการประยุกต์ใช้แนวทางBCG ในครัวเรือนการแยกขยะทำโรงเรือนปลูกผักการทำปุ๋ยจากเศษอาหารไปจนถึงเปลี่ยนพืชพันธุ์เกษตรเป็นพลาสติกชีวภาพที่ย่อยสลายได้ เขตนวัตกรรมระเบียงเศรษฐกิจพิเศษภาคตะวันออกหรือEECIโรงกลั่นชีวภาพที่สามารถแยกสารต่างๆออกจากผลิตภัณฑ์การเกษตรต่างๆ สร้างมูลค่าเพิ่มนำไปต่อยอดได้โดยปัจจุบันมีบางโรงงานพลาสติกชีวภาพหรือไบโอพลาสติกในเมืองไทยเกิดขึ้นแล้ว
หากสำเร็จโดยพร้อมเพรียงกันจะใหญ่ที่สุดในโลกโรงไฟฟ้าชีวมวลโรงไฟฟ้าพลังงานแสงอาทิตย์ที่ไทยเป็นรายแรกๆของโลกที่เอาโซล่าเซลล์ไปวางบนแผ่นน้ำไม่ต้องเปลืองที่ดิน ที่เห็นผลทันทีคือกระแสตื่นตัวซื้อยานยนต์ไฟฟ้าหรือรถEVและการลงทุนจากผู้ผลิตทั้งในและต่างประเทศรวมทั้งรถขนส่งมวลชนในกรุงเทพฯที่เป็นรถไฟฟ้าจึงเป็นเหตุผลที่รัฐบาลยกประเด็นBCGเป็นเป้าหมายกรุงเทพฯในการประชุมเอเปค2022เพื่อให้สินค้าBCGเป็นสินค้าที่ไร้พรมแดน สามารถขายได้ทุกประเทศโดยที่ไม่มีข้อต่อรองทางการค้ามากจนเกินไปเป็นการยกระดับBCGให้เป็นวัตถุประสงค์ร่วมกันของคนทั้งโลก
"จะเห็นได้ว่าแนวทางBCGได้เกิดขึ้นในประเทศไทยแล้วมีความก้าวหน้าไปอย่างมากโดยที่หลายฝ่ายอาจไม่ทันรู้ตัวถึงความเปลี่ยนแปลงสะท้อนความสำเร็จของรัฐบาลได้พลิกโฉมเศรษฐกิจและสังคมไปสู่วิถีใหม่ของการพัฒนาอย่างยั่งยืนเพื่อรักษาทรัพยากรธรรมชาติที่มีอยู่ให้กับประชากรไทยและประชากรโลกและอนาคตที่ดีของคนรุ่นถัดไปควบคู่ไปกับเศรษฐกิจปากท้องของประชาชนที่ดีขึ้นทุกระดับไปจนถึงฐานราก"น.ส.ทิพานันกล่าว
————-
วันอาทิตย์ที่ 4 ธันวาคม 2565
โฆษกรัฐบาลเผย นายกฯ กำชับเร่งสร้างความเชื่อมั่นในคุณภาพ และมาตรฐานของผลไม้ไทยในตลาดต่างประเทศ ปีนี้ทุเรียนไทยสร้างมูลค่าได้กว่า 8.3 หมื่นล้านบาทแล้ว
โฆษกรัฐบาลเผย นายกฯ กำชับเร่งสร้างความเชื่อมั่นในคุณภาพ และมาตรฐานของผลไม้ไทยในตลาดต่างประเทศ ปีนี้ทุเรียนไทยสร้างมูลค่าได้กว่า 8.3 หมื่นล้านบาทแล้ว
วันที่ 4 ธันวาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำให้ทุกหน่วยงานที่เกี่ยวข้องให้ความสำคัญกับมาตรฐานการส่งออกผลไม้ไทย โดยเฉพาะทุเรียนที่ถือเป็นผลไม้ยอดนิยม ควบคู่ไปกับการประชาสัมพันธ์วิธีการเลือกซื้อทุเรียนไทย โดยล่าสุดกระทรวงเกษตรและสหกรณ์ กระทรวงการต่างประเทศ และกระทรวงพาณิชย์ ได้บูรณาการการทำงานร่วมกันเพื่อสร้างการรับรู้ให้ผู้บริโภคในต่างประเทศอย่างถูกต้อง
โฆษกประจำสำนักนายกรัฐมนตรีเปิดเผยว่า จากผลความสำเร็จของการส่งออกและพัฒนาคุณภาพผลไม้ไทย โดยเฉพาะทุเรียน กรมวิชาการเกษตร กระทรวงเกษตรและสหกรณ์ ได้เผยข้อมูลการส่งออกทุเรียนไทยในตลาดจีน ซึ่งเป็นตลาดใหญ่ที่มีส่วนแบ่งตลาดถึง 90% ซึ่งทุเรียนไทยสามารถสร้างมูลค่าได้กว่า 82,805 ล้านบาท คิดเป็นปริมาณส่งออก 779,206 ตัน (ข้อมูลระหว่างวันที่ 1 กุมภาพันธ์ – 24 พฤศจิกายน 2565) ซึ่งนายกรัฐมนตรีได้เน้นย้ำให้หน่วยงานที่เกี่ยวข้อง สานต่อความเชื่อมั่นและความสำเร็จดังกล่าว โดยล่าสุดกระทรวงเกษตรและสหกรณ์ได้ดำเนินการผ่านทูตเกษตรทั้ง 11 แห่ง ใน 8 ประเทศที่เป็นประเทศเป้าหมายของผู้บริโภคทุเรียนไทย ได้แก่ จีน (ปักกิ่ง, เซี่ยงไฮ้, กว่างโจว), ญี่ปุ่น, ออสเตรเลีย, อินโดนีเซีย, สหรัฐอเมริกา (วอชิงตัน ดี.ซี., ลอสแอนเจลิส), สหภาพยุโรป, อิตาลี และรัสเซีย ให้สร้างการรับรู้ผ่านการประชาสัมพันธ์ สร้างความเชื่อมั่นในคุณภาพ มาตรฐาน และให้ความรู้ถึงวิธีการเลือกทุเรียนคุณภาพจากประเทศไทย ขณะที่กระทรวงการต่างประเทศและกระทรวงพาณิชย์จะเร่งประชาสัมพันธ์ผ่านช่องทางต่าง ๆ เช่นเดียวกัน รวมไปถึงจะเฝ้าระวังติดตามข่าวสารในสื่อออนไลน์และสื่อต่าง ๆ หากพบประเด็นกระทบต่อผลไม้ไทยให้ตรวจสอบและชี้แจงต่อสาธารณชนทันที
ทั้งนี้ วิธีการเลือกซื้อทุเรียนไทยให้ได้คุณภาพ ใช้การพิจารณาจากลักษณะภายนอกเป็นหลัก มีจุดสังเกต 5 จุด ได้แก่ 1. ปากปลิง ต้องบวมโต เห็นรอยต่อได้อย่างชัดเจน 2. ก้านผลต้องมีความแข็งแรง สีน้ำตาลเข้ม สัมผัสแล้วสากมือ 3. ร่องหนามห่าง เมื่อบีบเข้าหากันจะรู้สึกว่ามีสปริง 4. ปลายหนามแห้ง สีน้ำตาลเข้ม เปราะและหักง่าย และ 5. พูต้องสามารถสังเกตรอยแยกกลางพูได้อย่างชัดเจน
“นายกรัฐมนตรีได้ดูแลการทำงานเพื่อส่งออกผลไม้ไทยอย่างใกล้ชิด โดยรัฐบาลเห็นถึงศักยภาพและโอกาสของตลาดผลไม้ไทยในต่างประเทศ ซึ่งทุเรียนไทยเป็นอีกความสำเร็จ สะท้อนประสิทธิภาพของการบริหารจัดการการส่งออกผลไม้ สามารถยกระดับคุณภาพและมาตรฐานจนได้รับความนิยมจากผู้บริโภคในต่างประเทศอย่างต่อเนื่อง สอดคล้องกับแผนปฏิบัติการด้านการพัฒนาผลไม้ไทย พ.ศ. 2565 – 2570 ที่มุ่งเน้นการพัฒนาผลไม้ไทยให้ครอบคลุมทุกกระบวนการ ตั้งแต่การผลิต ขนส่ง และส่งออกผลไม้ที่มีคุณภาพ ได้มาตรฐานสู่ผู้บริโภค รวมทั้งสนับสนุนการเชื่อมโยงข้อมูลด้านการพัฒนาผลไม้ไทยร่วมกันระหว่างหน่วยงาน เพื่อประโยชน์ในการพัฒนาและบริหารจัดการผลไม้ไทยในอนาคต” นายอนุชาฯ กล่าว